
Noul tipar slavon din a doua jumătate a veacului 
Al XVI-lea 



Supt Alexandru Mircea si evlavioasa-i Doamna levantina Ecaterina, care avea 
insa in mănăstirea catolica de la Murano langa Veneţia o sora după mama, Marioara 
Vallarga, invie si tiparul slavon pentru Tara-Romaneasca. Diaconul Coresie, un Roman, 
care lucra insa, cum se va vedea, peste munţi, in Ardeal, si urmaşii sai in meşteşug dau, 
intr'o slova mai mărunta si urata, cu rânduri strâmbe, pentru Alexandru insusi si fiul sau 
Mircea, epitropisit de mama-sa, Evanghelia (1562, 1583, 1588), Sbornice de slujbe la 
anume serbatori (1568, 1580), o Psaltire (c. 1576; alte ediţii, 1580, 1588), un Octoih, in 
doua parti (1574-5) si un Octoih mic (1578). Se inoia astfel seria cărţilor de slujba ale 
tiparitorilor de la inceputul veacului al XVI-lea, si, numărul bisericilor fiind acum cu 
mult mai mare, se lămuresc cale doua sau trei ediţii pe care le au unele din aceste cârti. Se 
ştie ca si o tipografie străina a incercat sa facă acelaşi lucru, dând Triodul-Penticostariu, 
cu gravuri de lemn luate din cărţile latine, căruia i se atribuia data de c. 1550, probabil o 
lucrare făcuta la Veneţia, supt supravegherea călugăritei din Murano, Marietta Adorno 
Vallagra, sora Doamnei Ecaterina a lui Alexandru-Voda, pentru nepotul ei Mihnea, in 
numele căruia ridicase in biserica ei si un altar cu inscripţie latina. 

Mitropolitul Varlaam păstoria si la 1538 si, pe la 1541, el scrie,- intitulandu-se: 
"cu mila lui Dumnezeu preasfintit Mitropolit a toata Ungrovlahiei si prea-cinstit exarh a 
toate plaiurile"" sau, in pecete, "arhiepiscop al Terii-Romanesti",- Braşovenilor pentru un 
negustor din Targoviste. 

Dar cărţile de la 1545 la 1547 sânt tipărite pe vremea Mitropolitului Anania, 
urmaş al lui Simion, unui Mihail si Ieremia, cărora inca nu li se poate găsi loc. Venise de 
la eparhia Buzăului, unde e pomenit in 1544. Tipografii ii zic numai "presfintitul 
Mitropolit muntean". El pare a fi o ruda a lui Neagoe-Voda, ca unul ce-si găsise si el 
mormântul la Argeş, moemant al lui "chir Anania, al terii Ungrovlahiei", care se vede si 
pana astăzi, fara sa se fi intregit data morţii, lăsata in alb. 

Aceasta s'ar mai intari prin atiinta faptului ca la 1556 el aduse din Sibiiu, unde ea 
murise, pe "Doamna monahia Platonida", care e Milita lui Neagoe. El apuca si Domnia 
lui Mircea Ciobanul, apoi a lui Patrascu-cel-Bun, si peri in marele măcel de clerici si 
boieri poruncit de Mircea, intors in Scaun la 3 Februar 1558. Cu dansul a mai fost ucis un 
episcop, spune cronica terii, si acesta pare a fi Ieremia de Buzău, pomenit la 1550,- 
Scaunul ramnicean intamlandu-se probabil a fi vacant. 

In timpul scurtei Domnii a pretendentului Radu Ilias (1553) un "episcop 
Atanasie", care merge si ca sol prin Ardeal, se intampina pe langa Domn. 

Mircea Ciobanul făcu Mitropolit in 1558 pe un Simion, si un Efrem e pomenit la 
1560. El nu ştiu sa oprească pe diacul meşter de tipar Coresie, care trecu in Ardeal cu 
ştiinţa, hărnicia si râvna lui si intra in slujba luteranilor, a calvinilor si a negustorilor 
braşoveni cu ediţiile sale romaneşti, slavo-romanesti si slavone. După acest Efrem, care 
nu va fi fost din scoală lui Neagoe, ci poate un Moldovean de-ai Doamnei lui Mircea, 



Chiajna, ba chiar vre-un Grec, din cei mulţi cari inconjurau pe Domn, vine acum Daniil. 
II găsim in 1566, supt Petru-Voda Şchiopul. 

Lui Efrem ii urmează in pomelnicul Mitropoliei un Mitrofan, care e insa strămutat 
din vremi ceva mai vechi. Se mai pomeneşte, după documente, la 1569 un Mitropolit 
Eftimie, cam in acelaşi timp când Atanasie era la Buzău. Eftimie cel d'intaiu era 
Mitropolit si la 1568, când Coresie-si tipăreşte a doua parte a "Sbornicului" slavon, si 
inca la 1574, când el mantuia partea intaiu din Octoih; numele lui e pomenit si in pisania, 
de la 1571-2, a mănăstirii Cobia. 



